stanford-oval/wikipedia huggingface dataset:
גז'גוז' קריכוביאק
קריירה

קריכוביאק החל לשחק כדורגל במספר אקדמיות לנוער בכדורגל בפולין. בשנת 2005, בעודו בן, 15, עבר למחלקת הנוער של ארקה גדיניה הפולנית בה שיחק כעונה אחת. בשנת 2006 הצטרף למחלקת הנוער של ז'ירונדן דה בורדו הצרפתית. בשנת 2008 עלה קריכוביאק לקבוצת הבוגרים של המועדון. בעונתו הקראשונה בקבוצה, שותף הקשר האחורי רק בשני משחקי ליגה.
ב-26 בנובמבר 2009 הושאל לסטאד ריימס מהליגה הצרפתית השלישית עד לסוף העונה. באותה העונה עלתה הקבוצה לליגה המשנית בצרפת. לאחר מכן חתם קריכוביאק להשאלה לעונה נוספת בסטאד ריימס וזכה בתואר שחקן העונה של הקבוצה. ב-17 בנובמבר 2011 לאחר שחזר לז'ירונדן דה בורדו הושאל לנאנט עד לסוף העונה. ביוני 2012 חתם השחקן לשלוש שנים בסטאד ריימס שעלתה לליגת העל הצרפתית. סך הכל בכל השנים בסטאד ריימס רשם קריכוביאק 124 הופעות ליגה, וכבש 12 שערי ליגה.
ביולי 2014 חתם קריכוביאק בקבוצת הפאר הספרדית סביליה תמורת 4.5 מיליון אירו. ב-12 באוגוסט 2014 ערך השחקן את הופעת הבכורה שלו בקבוצה במסגרת הסופר קאפ האירופי בהפסד 0–2 לריאל מדריד. ב-27 במאי 2015 שיחק קריכוביאק בגמר הליגה האירופית וכבש שער בדקה ה-28 בניצחון 2–3 על דניפרו והיה לשחקן הפולני הרביעי שזוכה במפעל. ב-11 באוגוסט 2015 שיחק 120 דקות בהפסד 4–5 לברצלונה בסופר קאפ האירופי, ובתום אותה עונה זכה עם סביליה פעם שנייה בליגה האירופית, לאחר שפתח בהרכב הקבוצה למשחק הגמר בו גברה 1–3 על ליברפול.
ב-3 ביולי 2016 חתם קריכוביאק ל-5 שנים בפריז סן-ז'רמן תמורת 30 מיליון אירו. ב-30 באוגוסט 2017 הושאל לעונה אחת לווסט ברומיץ' אלביון. ביולי 2018 הושאל ללוקומוטיב מוסקבה הרוסית ובהמשך חתם בה. ב-2 באוגוסט 2021 חתם לשלוש שנים בקרסנודאר.
נבחרת פולין

ב-18 בדצמבר 2008 ערך קריכוביאק את הופעת הבכורה שלו במדי נבחרת פולין במשחק הידידות נגד נבחרת סרביה ב-14 בנובמבר 2014 כבש הקשר האחורי את שער הבכורה שלו בנבחרת, בניצחון 0–4 על נבחרת גאורגיה במוקדמות יורו 2016. שבוע לאחר מכן כבש את שער הניצחון על נבחרת אירלנד בניצחון 1–2 במוקדמות המפעל. קריכוביאק כבש את פנדל הניצחון, בשמינית גמר יורו 2016 בניצחון 4–5 בפנדלים על נבחרת שווייץ, לאחר שהמשחק עצמו הסתיים ב-1-1.
נכלל בסגל נבחרת פולין לטורניר מונדיאל 2022.
תארים > קבוצתיים

הליגה האירופית (2): 2014/2015, 2015/2016
גביע האלופות הצרפתי (1): 2016
הגביע הצרפתי (1): 2016/2017
גביע הליגה הצרפתית (1): 2016/2017
תארים > אישיים

נבחרת העונה בללה ליגה לשנת 2014/2015
נבחרת העונה בליגה האירופית - 2014/2015, 2015/2016
גיגאנטספינוזאורוס

| גיגאנטספינוזאורוס |
| --- | --- |
 
תקופה
יורה עליון, 161–155 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
אינפרא־סדרה:: סטגוזאוריה
סוג:: גיגאנטספינוזאורוס
מין:: גיגאנטספינוזאורוס סצ'ואננסיס
שם מדעי
 Gigantspinosaurus sichuanensis

איור אפשרי
גיגאנטספינוזאורוס (שם מדעי: Gigantspinosaurus) הוא סוג של דינוזאור אוכל עשב מקבוצת הסטגוזאורים שהתקיים בתקופת היורה לפני 161 עד 155 מיליון שנה מהיום באסיה. הוא נחשב לחבר פרימיטיבי בקבוצה ולא השתייך למשפחת הסטגוזאוריים.
תיאור

גיגאנטספינוזאורוס היה דינוזאור קטן יחסית (יחסית לקבוצתו). אורכו הגיע ל-4.2 מטרים ומשקלו ל-700 קילוגרם. שתי הגפיים האחוריות היו ארוכות מן הקדמיות. לאורך גבו וזנבו נמשכו שני טורים של לוחות קרניים מעוינים שעמדו זקופים. בנוסף, דוקרן ענקי עמד על כתפו ואחת הלוחיות הייתה ארוכה מהאחרות.
בתרבות

דינוזאור זה הופיע במשחקי המחשב Jurassic World Evolution וJurassic World Evolution 2.
ג'יימס פ. ג'ונסון

| --- | --- |

 לידה:  1 בפברואר 1894 ניו ברנזוויק, ארצות הברית 
 פטירה:  17 בנובמבר 1955 (בגיל 61) ניו יורק, ארצות הברית 
 שם במה:  James P. Johnson, Jimmy Johnson 
 מוקד פעילות:  ארצות הברית 
 תקופת הפעילות:  מ-1912 
 סוגה:  ג'אז 
 שפה מועדפת:  אנגלית 
 כלי נגינה:  פסנתר 
 חברת תקליטים:  בלו נוט 
 פרופיל ב-IMDb
 
ג'יימס פרייס ג'ונסון (באנגלית: James Price Johnson‏; 1 בפברואר 1894 – 17 בנובמבר 1955) היה מלחין ופסנתרן ג'אז חלוצי, ממפתחי סגנון הסטרייד פיאנו ואחד האחראים לשילוב נגינת הרגטיים בג'אז (יחד עם ג'לי רול מורטון). תלמידו המובהק היה פאטס וולר והוא השפיע על נגינתם של קאונט בייסי, דיוק אלינגטון וארט טייטום.
תולדות חייו

ג'ונסון נולד בעיר ניו בראונסוויק בניו ג'רזי, הסמוכה לניו יורק וכך נחשף לתרבות ובפרט לנגינתו של הפסנתרן סקוט ג'ופלין. ב-1917 כבר היה ג'ונסון פסנתרן מבוקש לניקוב סרטים מנוקבים (Piano Rolls), עבור פסנתרים המנגנים באופן אוטומטי את המוזיקה המנוקבת בסרט, עבודה בה עסק באותה עת יחד עמו גם ג'ורג' גרשווין. כמו כן ליווה מדי ערב זמרים וזמרות כבסי סמית ואת'ל ווטרס.
ב-1921 הוקלט על גבי תקליט, סולו הפסנתר שלו נחשב לסולו הפסנתר המוקלט הראשון בג'אז. הקריירה שלו פרחה בהופעות והקלטות עד השפל הגדול. במקביל להופעות, כמעט מדי ערב, כתב שירים, קטעי אופרטה וקטעי ריקוד רבים למחזות מוזיקליים בברודוויי ולסרטים כמו גם קטעים סימפוניים ורפסודיות וב-1926 נכלל כמלחין באיגוד האמריקאי למלחינים, כותבים ומוציאים לאור של מוזיקה (ASCAP). בתקופת השפל הגדול נקלע לקשיים כלכליים, מהם נחלץ באמצע שנות השלושים. ב-1938 ו-1939 הוזמן על ידי האמרגן ג'ון האמונד להופיע בקונצרטי "Spirituals to Swing" (מספיריטואלז לסווינג) בקרנגי הול.
ב-1951 סבל משבץ מוחי ממנו לא התאושש.
ג'יימס פאלווס

| --- | --- |

 לידה:  2 באוגוסט 1949 (בן 75) פילדלפיה, ארצות הברית 
 מדינה:  ארצות הברית 
 מקום לימודים:  אוניברסיטת הרווארד, Redlands High School, הרווארד קולג', קווינ'ס קולג' 
 שפות היצירה:  אנגלית 
 בן או בת זוג:  דבורה פאלווס 
 פרסים והוקרה:  פרס הספר הלאומי (1983)  מלגת רודס (1970) 
 אתר רשמי
 
ג'יימס מקנזי פאלווס (באנגלית: James Mackenzie Fallows;  נולד  ב-2 באוגוסט 1948) הוא סופר ועיתונאי אמריקאי. משמש ככתב בכתב העת The Atlantic במשך שנים רבות. עבודותיו הופיעו גם בניו יורק טיימס, סלייט, ניו יורק ריוויו אוף בוקס, ניו יורקר ובאמריקן פרוספקט.
פאלווס הוא העורך לשעבר של המגזין U.S. News & World Report.
הוא שימש גם ככתב הנאומים הראשי של נשיא ארצות הברית לשעבר ג'ימי קרטר בין השנים  1976–1979, והיה האדם הצעיר ביותר שהחזיק במשרה זו.
כתביו

פאלווס כתב במהלך הקריירה שלו 10 ספרים ובהם:
"National Defense" (עליו זכה ב-1983 בפרס הספר הלאומי)
"Looking at the Sun" ‏(1994)
"Breaking the News"‏ (1996)
"Blind into Baghdad"‏ (2006)
"Postcards from Tomorrow Square" ‏(2009)
"China Airborne" ‏(2012).
גוסטב יאקוב קנטון

| --- | --- |

הנרי ריטר, גוסטב קנטון בסטודיו
 לידה:  7 באפריל 1813 מיינץ, צרפת 
 פטירה:  20 במרץ 1885 (בגיל 71) מינכן, הקיסרות הגרמנית 
 מקום לימודים:  בית הספר לציור של דיסלדורף 
 תחום יצירה:  ציור 
 
גוסטב יאקוב קנטון (בגרמנית: Gustav Jacob Canton‏; 7 באפריל 1813 – 20 במרץ 1885) היה צייר נוף ובעלי חיים גרמני ומאייר מבית הספר בדיסלדורף.
ביוגרפיה

קנטון נולד כבן לסוחר תבלינים במיינץ. הוא קיבל את השיעורים הראשונים שלו בציור ורישום מהציירים ניקולאוס מולר ולואי קאטואר (1792–1841).
בשנת 1832 עבר למינכן ולמד באקדמיה לאמנויות יפות עד 1836. משם יצא לטיול לימודי אל הרי בוואריה, טירול ושווייץ.
בשנת 1837 נסע לדיסלדורף כדי להעמיק את ציורי הנוף באקדמיה לאמנות בדיסלדורף. בין השנים 1838 עד 1847 היה שם תלמידו של צייר הנוף יוהאן וילהלם שירמר. מורים אחרים מדיסלדורף היו ציירי הנוף אנדראס אכנבאך וקרל פרידריך לסינג. יחד עם וילהלם קמפאוזן, הנרי ריטר, רודולף יורדן, הנס פרדריק גודה, רודולף פון נורמן ופרדריק ניקולאי ינסן, הקים קנטון את הקבוצה הדמוקרטית והקריטית מבחינה אקדמית בשנת 1844, ששמה מורכב מהאותיות הראשונות של חבריה. קבוצה זו נחשבת כמבשרת הקמת אגודת האמנים מלקסטן, שנוסדה בשנת 1848 ואליה הוא גם השתייך.
בשנת 1851 קנטון היה אחד האמנים שעבודותיהם הוצגו בגלריה דיסלדורף בניו יורק. באותה שנה נסע לאנגליה וסקוטלנד, שם עבד כליתוגרף. בשנות ה -50 של המאה ה-19 אייר כמה ספרים, וכתב את הספר Der Thiergarten, הזמנה לצעירים להרהר בשלווה ובטבע, ופרסם אותו בהוצאה לאור מיינץ יוזף שולץ. איוריו מתוך סיפורו של ריינארד השועל, של המשורר הסקוטי דייוויד וודר (1790-1854) פורסם בלונדון בשנת 1852, והפכו אותו למאייר מוכר במיוחד.
בין השנים 1853–1857 קנטון עשה סיור דרך איטליה, לדרום צרפת ואל תוך הפירנאים. בשנת 1860 התגורר במיינץ.
בשנת 1864 הוא חזר למינכן וסייר במדינות האלפים ובאיטליה.
במינכן הוא נפטר מדלקת ריאות.
גלריה

צייד ביזון
מול מערת הזאב
עולם השממה
נוף
הערות שוליים

↑  Deutsche Biographie, Canton, Gustav Jacob - Deutsche Biographie, www.deutsche-biographie.de (בגרמנית)
↑  Rudolf Theilmann: Die Schülerlisten der Landschafterklassen von Schirmer bis Dücker. In: Wend von Kalnein (Hrsg.): Die Düsseldorfer Malerschule. Verlag Philipp von Zabern, Mainz 1979, ISBN 3-8053-0409-9, S. 144
↑  Bettina Baumgärtel: Die Düsseldorfer Malerschule und ihre internationale Ausstrahlung. In: Bettina Baumgärtel (Hrsg.): Die Düsseldorfer Malerschule und ihre internationale Ausstrahlung 1819−1918. Michael Imhof Verlag, Petersberg 2011, ISBN 978-3-86568-702-9, Band 1, S. 31
↑  Bestandsliste (ארכיון)
| --- | --- |
בקרת זהויות :  DSI: 5302  GND: 135707811  ISNI: 0000 0000 6687 6356  LCCN: nr93030269  NTA: 296963372  RKD: 216355  ULAN: 500080522  VIAF: 47985646   WorldCat (עם VIAF): 47985646
גיגה ברלין

| --- | --- |

 מידע כללי
 סוג:  בית חרושת, car factory 
 מיקום:  גרונהיידה 
 מדינה:  גרמניה 
 בעלים:  טסלה מוטורס 
 מייסדים:  טסלה מוטורס 
 מידות
 שטח:  3 קמ"ר 
 קואורדינטות:  52°23′43″N 13°47′33″E﻿ / ﻿52.3954°N 13.7925°E﻿ / 52.3954; 13.7925
 אתר רשמי
 he
 
גיגה ברלין (ולפעמים גיגה-מפעל-4 או גיגה-מפעל אירופה), או בשמו המלא הגיגה-מפעל של טסלה בברלין-ברנדנבורג (Tesla Gigafactory Berlin-Brandenburg) הוא מפעל ייצור אירופי של טסלה, בגרונהייד, גרמניה. הקמפוס ממוקם כ-35 ק"מ מדרום-מזרח למרכז ברלין על נתיב רכבת ברלין-ורוצלב, המהווה את הגבול הצפוני של האתר בין תחנת ארקנר לתחנת הרכבת פאנגשלאוזה, והכביש המהיר A10, המהווה את הגבול המערבי.
המתקן ומיקומו בברלין הוכרז על ידי מנכ"ל טסלה, אילון מאסק, בנובמבר 2019 בתערוכת הפרס של דאס גולדן לנקראד. המפעל מייצר סוללות, מארזי סוללות ומוצרי הנעה לשימוש ברכבי טסלה, וכן מרכיב את טסלה מודל Y. המפעל החל ייצור באוקטובר  2021. המפעל נבנה במהירות בזק והחל פעילות מעט יותר משנה בלבד מאז החלו עבודות הבנייה ביוני 2020.
ראו גם

גיגה טקסס
הערות שוליים

↑  Sandra, Enkhardt (13 בנובמבר 2019). "Tesla approves purchase contract for European Gigafactory, just outside of Berlin". pv-magazine-usa.com. PV Magazine. נבדק ב-21 בינואר 2020. {{cite web}}:  (עזרה)
1 2  Lambert, Fred (13 בנובמבר 2019). "Tesla to focus on Model Y, batteries, and powertrains at Gigafactory 4 in Europe". Electrek. אורכב מ-המקור ב-13 בנובמבר 2019. נבדק ב-13 בנובמבר 2019. {{cite web}}:  (עזרה)
↑  "Elon Musk will Tesla-Werk in Brandenburg bauen". m.pnn.de (בגרמנית). 12 בנובמבר 2019. אורכב מ-המקור ב-13 בנובמבר 2019. נבדק ב-13 בנובמבר 2019. , in English {{cite web}}:  (עזרה)
↑  Kane, Mark (2020-06-19). "Tesla Giga Berlin Construction Progress: June 18, 2020". insideevs.com. נבדק ב-2020-07-10.
↑  Spannagel, Lars (26 בנובמבר 2019). "Wie Tesla Grünheide träumen lässt". www.tagesspiegel.de (בגרמנית). אורכב מ-המקור ב-2019-11-16. The property on which Tesla wants to build begins right next to the train station, around 300 hectares, logistically perfectly located between the motorway and the train route {{cite web}}:  (עזרה)
↑  Balser, Markus; Hägler, Max; Heidtmann, Jan; Kunkel, Christina (14 בנובמבר 2019). "Tesla: Eine Gigafactory für Brandenburg". Süddeutsche.de (בגרמנית). אורכב מ-המקור ב-17 בדצמבר 2019. the railway line from Berlin to Frankfurt an der Oder crosses with the Berliner Ring. 30 people had negotiated for six months, "that is a huge number for Brandenburg". The decisive factor, however, was that "we are the leaders in the supply of renewable energies," said Woidke {{cite web}}:  (עזרה)
↑  Morgan, Sam (13 בנובמבר 2019). "Tesla chooses Berlin for European gigafactory". www.euractiv.com. euractiv. אורכב מ-המקור ב-13 בנובמבר 2019. נבדק ב-13 בנובמבר 2019. {{cite web}}:  (עזרה)
↑  Tesla Giga Berlin’s building structure is about to begin construction, 26 June 2020.
| חברת טסלה |
| --- | --- | --- |
| דגמים | מודל 3 • מודל Y • מודל X • מודל S • רודסטר • סייברטראק • סמי • סייברקוואד |  |
| מפעלים | פרימונט • גיגה נבדה • גיגה שאנגחאי • גיגה ברלין • גיגה ניו יורק • גיגה טקסס |  |
| אנרגיה | טסלה אנרג'י (SolarCity) • טסלה מגה-פק • פאוורוול |  |
| טכנולוגיה | Giga Press |  |
| אנשי מפתח | אילון מאסק |  |
גרגורי שיין

| --- | --- |

 לידה:  19 באפריל 1892 אודסה, האימפריה הרוסית 
 פטירה:  4 באוגוסט 1956 (בגיל 64) מוסקבה, הרפובליקה הסובייטית הפדרטיבית הסוציאליסטית הרוסית, ברית המועצות 
 ענף מדעי:  אסטרונומיה
 מקום מגורים:  ברית המועצות
 מקום קבורה:  Holuba Zatoka 
 מקום לימודים:  אוניברסיטת המדינה של פרם  אוניברסיטת טרטו 
 מנחה לדוקטורט:  Konstantin Pokrovsky 
 מוסדות:  אוניברסיטת המדינה של פרם (1920)  Simeiz Observatory (1925–1945)  מצפה הכוכבים פולקובו (1921–1925)  אוניברסיטת טומסק (יולי 1919)  מצפה הכוכבים האסטרופיזיקאי של קרים (1944) 
 פרסים והוקרה:  פרס סטלין (1950)  עיטור לנין (10 ביוני 1945)  מדליה לגבורת העמל במלחמת המולדת הגדולה 1941–1945 
 בן או בת זוג:  Pelageya Shajn 
 הערות:  יהודי, על שמו האסטרואיד 1648 שיין
 תרומות עיקריות
 גילוי כוכבי שביט, אסטרואידים וערפיליות
 
גרגורי שיין (ברוסית: Григорий Абрамович Шайн; ‏19 באפריל 1892 – 4 באוגוסט 1956) היה אסטרונום סובייטי יהודי. גם אשתו, פלגייה שיין הייתה אסטרונומית ידועה.
שיין נולד באודסה. את עבודת המחקר הראשונה פרסם כבר בגיל 18. סיים אוניברסיטה בעיר טרטו והחל לעבוד במצפה הכוכבים פולקובו ליד סנקט פטרבורג.
הוא עבד בתחום ספקטרוסקופיה של כוכבים ופיזיקת ערפיליות. ביחד עם אוטו שטרובה הוא חקר תנועה סיבובית של הכוכבים. במהלך עבודה זו הוא גילה מספר ערפיליות.
היה חבר האקדמיה הסובייטית למדעים משנת 1939 וחבר החברה המלכותית האסטרונומית. בשנים 1945–1952 היה מנהל מצפה כוכבים בקרים. גילה 3 אסטרואידים, כ-150 ערפיליות והיה שותף לגילוי כוכבי שביט.
על שמו נקראו מכתש שיין על הירח ואסטרואיד.
נפטר במוסקבה ונטמן בכפר ליד מצפה כוכבים בקרים.
עיטורים

פרופסור כבוד של אוניברסיטת קופנהגן
2 עיטורי לנין
פרס סטלין (1950)
ג'ימר פרדט

| --- | --- |

פרדט במדי וסטצ'סטר ניקס, 2016
 לידה:  25 בפברואר 1989 (בן 35) גלנס פולס, ניו יורק, ארצות הברית
 עמדה:  רכז, קלע
 גובה:  1.88 מטרים
 מספר:  32
 מכללה:  אוניברסיטת בריגהאם יאנג
 דראפט:  בחירה עשירית, 2011 מילווקי באקס
 קבוצות כשחקן
 2011–2014 2014 2014–2015 2015–2016 2016 2016–2019 2019 2019–2020 2020–:  סקרמנטו קינגס שיקגו בולס ניו אורלינס פליקנס וסטצ'סטר ניקס ניו יורק ניקס שאנגחאי שארקס פיניקס סאנס פנאתינאיקוס שאנגחאי שארקס
 הישגים כשחקן
 MVP של העונה בליגת העל הסינית (2017) זוכה פרס נייסמית' (2011) זוכה פרס ג'ון אר. וודן (2011)
ג'יימס טאפט "ג'ימר" פרדט (באנגלית: James Taft "Jimmer" Fredette; נולד ב-25 בפברואר 1989) הוא כדורסלן אמריקאי המשחק בקבוצת שאנגחאי שארקס מהליגה הסינית, בעמדות הרכז והקלע. בעונתו האחרונה בקבוצת הכדורסל של אוניברסיטת בריגהאם יאנג זכה בפרס נייסמית' ובפרס ג'ון אר. וודן, המוענקים לשחקן המצטיין של ליגת המכללות, לאחר שהוביל את כל קלעי הליגה עם ממוצע של 28.9 נקודות למשחק.
נעורים וקריירת תיכונים

פרדט נולד בעיר גלנס פולס שבמדינת ניו יורק, לאב מורמוני ולאם קתולית, ובנערותו בחר להיות חבר בכנסייה המורמונית. כשחקן קבוצת הכדורסל של "תיכון גלנס פולס" קלע בסך הכול 2,404 נקודות, אשר הציבו אותו במקום השישי בתולדות ליגת התיכונים של ניו יורק, ובמקום הראשון בתולדות הקבוצה. בעונתו האחרונה בתיכון, 2006/2007, קלע 28.8 נקודות בממוצע למשחק והוביל את קבוצתו למעמד גמר אליפות התיכונים של מדינת ניו יורק.
קריירת מכללות

בשנת 2007 החל ללמוד באוניברסיטת בריגהאם יאנג (BYU) בעלת הצביון המורמוני, אשר בעיר פרובו, יוטה. בעונתו השנייה בקבוצת הכדורסל של האוניברסיטה זכה למקום קבוע בחמישייה הפותחת, ובעונתו השלישית הוביל את קלעיה עם ממוצע של 22.1 נקודות למשחק. ב-28 בדצמבר 2009 קלע 49 נקודות במשחק מול אוניברסיטת אריזונה, ובכך שבר את שיא המועדון לנקודות במשחק. במשחק הראשון של טורניר אליפות המכללות הוביל את קבוצתו לניצחון מול אוניברסיטת פלורידה, בה שיחקו צ'נדלר פארסונס ואלכס טיוס, בתוצאה 99–92. היה זה ניצחונה הראשון של הקבוצה בטורניר המכללות מזה 17 שנים. במשחק הבא קלע פרדט 21 נקודות מול אוניברסיטת המדינה של קנזס, אך קבוצתו הפסידה בתוצאה 72–84.
בעונת הסיניור שלו הוביל פרדט את כל שחקני ליגת המכללות עם ממוצע של 28.9 נקודות למשחק. במהלך העונה כתב עליו שחקן ה-NBA קווין דוראנט בטוויטר: "ג'ימר פרדט הוא הסקורר הטוב ביותר בעולם!". ב-11 במרץ 2011 שבר בשנית את שיא המועדון וקבע את שיא מחוז ה-MWC לנקודות במשחק, כשקלע 52 מול אוניברסיטת ניו מקסיקו. במשחק הראשון של טורניר המכללות 2011 קלע פרדט 32 נקודות בניצחון מול מכללת וופורד, ובמשחק השני קלע 34 נקודות בניצחון מול אוניברסיטת גונזגה. במשחק שמינית גמר הטורניר (NCAA Sweet Sixteen), אליו העפילה BYU לראשונה מאז שנת 1981, הפסידה הקבוצה לאחר הארכה מול אוניברסיטת פלורידה, בתוצאה 74–83. במשחק ההדחה קלע פרדט 32 נקודות ומסר 5 אסיסטים, אך מנגד איבד 6 כדורים וקלע ב-37.9% קליעה מהשדה בלבד. בסיום העונה זכה בפרס נייסמית' ובפרס ג'ון אר. וודן, המוענקים לשחקן המצטיין של ליגת המכללות.
לאורך קריירת המכללות קבע את שיאי מחוז ה-MWC עבור נקודות במשחק (52), נקודות בעונה (1,068), נקודות בקריירה (2,599) ושלשות בקריירה (296).
קריירה מקצועית > סקרמנטו קינגס

בדראפט ה-NBA‏ 2011 נלקח פרדט בבחירה העשירית על ידי מילווקי באקס, ומיד נשלח לסקרמנטו קינגס כחלק מטרייד בו היו מעורבים גם סטיבן ג'קסון, טוביאס האריס, קורי מגטי, ג'ון סלמונס, שון ליווינגסטון, ביסמאק ביומבו ובנו אודריך. בשל הפופולריות הרבה של פרדט באותה תקופה, אשר זכתה לכינוי "ג'ימרמניה", עלו סך מכירות המרצ'נדייז של הקינגס בכ-540% תוך פחות משנה, מתוכם כ-400% מיוחסים ישירות לפרדט. לאורך עונת הרוקי שלו קלע 7.6 נקודות ומסר 1.8 אסיסטים בממוצע למשחק, אשר בדיעבד היו שיאי הקריירה שלו ב-NBA. ב-12 בפברואר 2014 קלע שיא קריירה של 24 נקודות במשחק מול ניו יורק ניקס, אך כשבועיים לאחר מכן שוחרר מהקבוצה, באמצע עונתו השלישית בסקרמנטו.
קריירה מקצועית > שיקגו בולס

כשבוע לאחר שחררו מהקינגס חתם פרדט על חוזה בשיקגו בולס, ועד לסיום עונת 2013/2014 שותף ב-8 משחקים.
קריירה מקצועית > ניו אורלינס פליקנס

בעונת 2014/2015 שיחק עבור ניו אורלינס פליקנס, אך מיעט לקבל דקות משחק ותרם 3.5 נקודות למשחק בלבד. לאחר 4 משחקים בעונת 2015/2016 שוחרר מהקבוצה.
קריירה מקצועית > וסטצ'סטר וניו יורק ניקס

בנובמבר 2015 הצטרף לקבוצת וסטצ'סטר ניקס מליגת הפיתוח של ה-NBA, וכבר במשחק הבכורה שלו הצטיין כשקלע 37 נקודות ומסר 8 אסיסטים מול גרנד ראפידס דרייב. באותה עונה נבחר להשתתף במשחק האולסטאר של ליגת הפיתוח, ואף זכה בפרס ה-MVP של המשחק לאחר שהוביל את "נבחרת המזרח" עם 35 נקודות. ב-22 בפברואר 2016 חתם על חוזה לעשרה ימים בניו יורק ניקס, וב-6 במרץ חזר לשחק עבור וסטצ'סטר. בסיום העונה נבחר לחמישייה השנייה של העונה בליגת הפיתוח, לאחר שרשם ממוצעים של 21.1 נקודות ו-5.0 אסיסטים למשחק.
קריירה מקצועית > שאנגחאי שארקס

לקראת עונת 2016/2017 עבר לשחק בשאנגחאי שארקס מליגת העל הסינית. ב-19 בפברואר 2017 קלע פרדט 73 נקודות במשחק שנגרר לשתי הארכות מול ג'ג'יאנג ליונס. עד לסיום העונה העמיד ממוצעים של 37.6 נקודות, 8.2 ריבאונדים ו-4.2 אסיסטים למשחק, וזכה בתואר השחקן הבינלאומי המצטיין של העונה. ב-11 בנובמבר 2018 שיפר את שיאו האישי כאשר קלע 75 נקודות (כולל 40 נקודות ברבע האחרון) מול בייקונג פליי דרגונס. באף אחת משלוש עונותיו בשאנגחאי לא הצליחה הקבוצה להעפיל לשלב חצי הגמר.
קריירה מקצועית > פיניקס סאנס

לקראת סיום עונת 2018/2019 חתם על חוזה בפיניקס סאנס. בששת המשחקים בהם שותף קלע 8 מתוך 29 הזריקות שלקח (27.6%), כולל 0 מ-13 לשלוש.
קריירה מקצועית > פנאתינאיקוס

ביולי 2019 חתם פרדט על חוזה בפנאתינאיקוס המשתתפת בליגת העל היוונית וביורוליג. ב-27 משחקיו עם פנאתינאיקוס ביורוליג, קלע 12.9 נקודות ומסר 1.8 אסיסטים בממוצע למשחק.
קריירה מקצועית > החזרה לשאנגחאי

בספטמבר 2020 הודיע על חזרתו לקבוצת שאנגחאי שארקס מהליגה הסינית.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | סקרמנטו | 61 | 7 | 18.6 | 0.386 | 0.361 | 0.833 | 1.2 | 1.8 | 0.5 | 0.0 | 7.6 |
| 2012/2013 | סקרמנטו | 69 | 0 | 14.0 | 0.421 | 0.417 | 0.859 | 1.0 | 1.3 | 0.4 | 0.0 | 7.2 |
| 2013/2014 | סקרמנטו | 41 | 0 | 11.3 | 0.475 | 0.493 | 0.895 | 1.1 | 1.5 | 0.3 | 0.1 | 5.9 |
| 2013/2014 | שיקגו | 8 | 0 | 7.0 | 0.448 | 0.364 | 1.000 | 0.9 | 0.4 | 0.0 | 0.0 | 4.0 |
| 2014/2015 | ניו אורלינס | 50 | 0 | 10.2 | 0.380 | 0.188 | 0.956 | 0.8 | 1.2 | 0.3 | 0.0 | 3.6 |
| 2015/2016 | ניו אורלינס | 4 | 0 | 3.3 | 0.250 | 0.000 | 0.000 | 0.0 | 0.3 | 0.3 | 0.0 | 0.5 |
| 2015/2016 | ניו יורק | 2 | 0 | 2.5 | 1.000 | 1.000 | 0.800 | 0.0 | 0.0 | 0.0 | 0.0 | 3.5 |
| 2018/2019 | פיניקס | 6 | 0 | 10.8 | 0.276 | 0.000 | 1.000 | 1.2 | 1.3 | 0.5 | 0.0 | 3.7 |
| קריירה |  | 241 | 7 | 13.3 | 0.409 | 0.372 | 0.879 | 1.0 | 1.4 | 0.4 | 0.0 | 6.0 |
סטטיסטיקות הקריירה > ביורוליג

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | פנאתינאיקוס | 27 | 24 | 21.3 | 0.474 | 0.417 | 0.955 | 2.1 | 1.8 | 0.8 | 0.0 | 12.9 |
| קריירה |  | 27 | 24 | 21.3 | 0.474 | 0.417 | 0.955 | 2.1 | 1.8 | 0.8 | 0.0 | 12.9 |
הערות שוליים

1 2 3  ביוגרפיה, באתר קבוצת בריגהם יאנג
↑  סטטיסטיקות המכללות של פרדט, באתר sports-reference.com
↑  דוראנט: "פרדט הוא הסקורר הטוב בעולם", ברשת טוויטר, 27 בינואר 2011
↑  פרדט קולע 34 ומוביל את BYU לשמינית הגמר, באתר ESPN,‏ 20 במרץ 2011
↑  סטטיסטיקות המשחק בין BYU לפלורידה, באתר sports-reference.com
↑  סוכם טרייד בין מילווקי, סקרמנטו ושארלוט, באתר ESPN,‏ 23 ביוני 2011
↑  פרדט מקפיץ את מכירות המרצ'נדייז של הקינגס, באתר sbnation.com,‏ 31 בדצמבר 2011
↑  סקרמנטו משחררת את פרדט, באתר הקבוצה, 27 בפברואר 2014
↑  פרדט חותם על חוזה בשיקגו, באתר הקבוצה, 2 במרץ 2014
↑  ניו אורלינס משחררת את פרדט, באתר הקבוצה, 19 בנובמבר 2015
↑  פרדט קלע 37 נקודות במשחק הבכורה שלו בווסטצ'סטר, באתר ליגת הפיתוח
↑  פרדט זוכה בפרס ה-MVP של משחק האולסטאר בליגת הפיתוח, באתר ESPN,‏ 14 בפברואר 2016
↑  סטטיסטיקות הקריירה של פרדט בליגת הפיתוח, באתר basketball-reference.com
↑  פרדט קלע 73 נקודות בליגה הסינית, באתר USA Today,‏ 20 בפברואר 2017
↑  פרדט זוכה בפרס ה-MVP של העונה בסין, באתר deseretnews.com,‏ 28 בפברואר 2017
↑  פרדט קלע 40 נקודות ברבע האחרון במשחק בליגה הסינית, באתר ESPN,‏ 11 בנובמבר 2018
↑  פרדט חותם על חוזה בפיניקס, באתר הקבוצה, 22 במרץ 2019
↑  ג'ימר פרדט חתם בפנאתינייקוס, באתר וואלה, 15 ביולי 2019
↑  פרדט מודיע על חזרתו לשאנגחאי, באתר sportando.basketball,‏ 7 בספטמבר 2020
| --- | --- |
בקרת זהויות :  LCCN: no2012027521  VIAF: 232410620   WorldCat (עם VIAF): 232410620 
פרדט במדי סקרמנטו קינגס, 2013
גביע העולם למועדונים 2020

גביע העולם למועדונים 2020 היה ה-17 במספר והוא נערך בדוחה שבקטר בפעם השנייה ברציפות. בטורניר השתתפו שבע קבוצות והוא התקיים בדצמבר 2020.
| --- | --- |
 מארחת:  קטר (מדינה) קטר
 תקופת התחרות:  1 בפברואר 2021 – 11 בפברואר 2021 (11 ימים) 
 מספר משתתפות:  7
 הזוכה:  גרמניה באיירן מינכן
 מספר משחקים:  5
 מספר שערים:  12 (2.4 בממוצע למשחק)
 מלך השערים:  צרפת אנדרה פייר ז'יניאק (3 שערים)
 → 20192021 ←
 
בעקבות התפרצות נגיף הקורונה בינואר 2020 הטורניר נדחה לחודש פברואר 2021.
מבנה התחרות

בטורניר ישתתפו 6 האלופות של היבשת לה הן שייכות ואלופת המדינה המארחת.
תחילה תשחק אלופת אוקיאניה לעונת 2019/2020 נגד אלופת המארחת של אותה עונה. המנצחת במשחק זה תעלה לרבע הגמר שישוחק בשיטת הנוקאוט יחד עם אלופת צפון ומרכז אמריקה, אפריקה ואסיה.
לאלופת אירופה ודרום אמריקה מקום מובטח בחצי הגמר.
קבוצות משתתפות

| קבוצה> נכנסות בחצי הגמר | קונפדרציה> נכנסות בחצי הגמר | תואר> נכנסות בחצי הגמר | תאריך העפלה> נכנסות בחצי הגמר | השתתפויות (זכיות בכתב בולט)> נכנסות בחצי הגמר |
| --- | --- | --- | --- | --- |
| גרמניה באיירן מינכן | אופ"א | אלופת אירופה 2019/20 | 23 באוגוסט 2020 | 2 (2013) |
| ברזיל פלמיירס | CONMEBOL | מחזיקת גביע ליברטדורס 2020 | 31 בינואר 2021 | 2001 |
נכנסות בסיבוב השני
| קוריאה הדרומית אולסן יונדאי | AFC | אלופת אסיה 2020 | 19 בדצמבר 2020 | 2 (2012) |
| מצרים אל-אהלי | CAF | אלופת אפריקה 2020 | 27 בנובמבר 2020 | 6 (2005, 2006, 2008, 2012, 2013) |
| מקסיקו טיגרס | CONCACAF | אלופת צפון ומרכז אמריקה 2020 | 22 בדצמבר 2020 | 1 |
נכנסות בסיבוב הראשון
| קטר (מדינה) א-דוחייל | AFC (מארחת) | אלופת קטר 2020 | 27 בספטמבר 2020 | 1 |
| ניו זילנדאוקלנד סיטי | OFC | הוכרזה על ידי OFC | 19 בנובמבר 2020 | 10 (2006, 2009, 2011, 2012, 2013, 2014, 2006, 2015, 2016) |
המארחת

קטר מונתה כמארחת לטורנירי 2019 ו- 2020 ב־3 ביוני 2019, והטורניר משמש כמבחן לקראת גביע העולם של פיפ"א 2022 שיתקיים בקטר. גביע העולם למועדונים ישמור על המתכונת המקורית לקראת השיפוץ בשנת 2021.
המשחקים > רבע הגמר

| 0 | 1 | 2 | 3 | 4 |
| --- | --- | --- | --- | --- |
| 4 בפברואר 2021 | מקסיקו טיגרס | 2–1 | קוריאה הדרומית אולסן יונדאי | אצטדיון אחמד בן עלי, א-ריאן צופים: 0 שיפוט: אורוגוואי אסטבן אוטוגיץ' |
| 4 בפברואר 2021 | ז'יניאק  38',  45' (פ) |  | קים קי-הי  24' | אצטדיון אחמד בן עלי, א-ריאן צופים: 0 שיפוט: אורוגוואי אסטבן אוטוגיץ' |
| 0 | 1 | 2 | 3 | 4 |
| --- | --- | --- | --- | --- |
| 4 בפברואר 2021 | קטר (מדינה) א-דוחייל | 0–1 | מצרים אל-אהלי | אצטדיון עיר החינוך, א-ריאן צופים: 0 שיפוט: גוואטמלה מרקו אסקובר |
| 4 בפברואר 2021 |  |  | חוסיין אל שאבת  30' | אצטדיון עיר החינוך, א-ריאן צופים: 0 שיפוט: גוואטמלה מרקו אסקובר |